b'\n_START_ARTICLE_\nAntonov An-225\n_START_SECTION_\nDid\xc5\xbeiausias l\xc4\x97ktuvas pasaulyje\n_START_PARAGRAPH_\n\xc5\xa0iuo metu An-225 sunkiausias ir did\xc5\xbeiausios keliamosios galios l\xc4\x97ktuvas pakil\xc4\x99s \xc4\xaf or\xc4\x85. Vienintelis l\xc4\x97ktuvas, pagal sparn\xc5\xb3 plot\xc4\xaf lenkiantis An-225 yra Hughes H-4 Spruce Goose, kuris \xc4\xaf or\xc4\x85 pakilo tik vien\xc4\x85 kart\xc4\x85._NEWLINE_\xc5\xa0is l\xc4\x97ktuvas pasiek\xc4\x97 240 pasaulio rekord\xc5\xb3, tarp kuri\xc5\xb3 ir keliamoji galia. 1989\xc2\xa0m. kovo 22 d. l\xc4\x97ktuvas atliko unikal\xc5\xb3 skryd\xc4\xaf su 156,3 t svorio kroviniu, kurio metu buvo pagerinti 110 aviacijos rekord\xc5\xb3.\n_START_SECTION_\nPanaudojimas\n_START_PARAGRAPH_\n\xc5\xa0iuo metu An-225 naudojamas komerciniams kroviniams gabenti ir priklauso kompanijai \xe2\x80\x9eAntonov Airlines\xe2\x80\x9c. Taip pat vyksta projektavimo darbai, panaudojant l\xc4\x97ktuv\xc4\x85 kaip skraidant\xc4\xaf startin\xc4\xaf kompleks\xc4\x85 aviacijos-kosmin\xc4\x97ms sistemoms. Vienas i\xc5\xa1 perspektyvi\xc5\xb3 projekt\xc5\xb3\xc2\xa0\xe2\x80\x93 rus\xc5\xb3-ukrainie\xc4\x8di\xc5\xb3 \xe2\x80\x9eDaugiatiksl\xc4\x97 aviacijos-kosmin\xc4\x97 sistema\xe2\x80\x9c.'